**Χαίρετε!** 

Το μήνυμά μου θα σας συναντήσει στον δρόμο για τα Χριστούγεννα με την προσδοκία να πάμε μαζί μια εκδρομή, στην οποία εσείς θα μας ξεναγήσετε, στα μέρη όπου θα περάσετε τις Άγιες ημέρες των εορτών.

**Προαιρετική** επικοινωνία και όχι υποχρεωτική εργασία.

Θα είχε πολύ ενδιαφέρον στο τόπο που θα βρεθείτε για χριστουγεννιάτικες διακοπές αν η εκκλησία ,το μοναστήρι ή άλλος θρησκευτικός χώρος που θα επισκεφτείτε με την οικογένειά σας, έχει κάποια αξία ιστορική ,αρχαιολογική, καλλιτεχνική να φωτογραφίζατε μερικές αξιόλογες εικόνες (φορητές, επιτοίχιες) ή το σκαλιστό τέμπλο κάποιου ονομαστού γλύπτη, ή εκκλησιαστικού οικοδομήματος ιδιαίτερης αρχιτεκτονικής. Με λιγοστά σχόλια για την αξία και την ιστορία της εικόνας της φωτογραφίας μπορείτε σε ένα word να μας το στείλετε με το όνομά σας στην ηλεκτρονική τάξη (e class) του μαθήματος των Θρησκευτικών και να κοινοποιηθεί δημόσια σε ένα φάκελο με το όνομα «Χριστουγεννιάτικες συνοδοιπορίες».

Επίσης αν κάποια εικόνα από τον θρησκευτικό σας προορισμό σάς δημιουργήσει ιδιαίτερες σκέψεις και αισθήματα που μπορούν να χωρέσουν σε ένα μικρό κείμενο ή ποίημα και θέλετε να το μοιραστείτε μαζί μας, είμαστε εδώ για να το ακούσουμε. Αυτοσχεδιάστε και εκπλήξτε μας θετικά με την καλή σας αίσθηση και τα ενδιαφέροντά σας. Με αυτό τον τρόπο θα επικοινωνήσουμε ηλεκτρονικά και θα συνταξιδέψουμε σε θρησκευτικούς προορισμούς που δεν έχουμε πάει.

Τα Χριστούγεννα θέλουν ζεστές καρδιές και καλές παρέες.

Καλά Χριστούγεννα και ευτυχισμένο το νέο έτος 2024!

